section_heading: Život posvećen športu i mladima
paragraph_text: Rad u školi je uz redovite obveze bio ispunjen prije svega aktivnostima na promociji školskog športa, nastojeći mladima što više približiti značaj i vrijednosti športa i športskih aktivnosti. Vrlo rano, već od samog početka uz rad u školi bio je aktivno uključen i u športski život grada. Prvi i jedini izbor bio je PK Delfin kojemu je posvetio punih 65 godina, radeći s puno uspjeha, gotovo volonterski i u vrlo zahtjevnim uvjetima prije svega kao trener plivanja, na edukaciji i športskom opismenjavanju brojnih generacija plivača i vaterpolista imenovanog kluba.